CELEX: 32020D0392
Language: da
Date: 2020-03-05 00:00:00
Title: Rådets Afgørelse (EU) 2020/392 af 5. marts 2020 om indgåelse af partnerskabsaftalen om bæredygtigt fiskeri mellem Den Europæiske Union og Republikken Gambia og af protokollen om gennemførelse af nævnte partnerskabsaftale

11.3.2020   
               
               
                  DA
               
               
                  Den Europæiske Unions Tidende
               
               
                  L 75/1
               
            
         RÅDETS AFGØRELSE (EU) 2020/392
         af 5. marts 2020
         om indgåelse af partnerskabsaftalen om bæredygtigt fiskeri mellem Den Europæiske Union og Republikken Gambia og af protokollen om gennemførelse af nævnte partnerskabsaftale
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1),
         under henvisning til Kommissionens henstilling og Rådets afgørelse om bemyndigelse til at indlede forhandlinger, og
         ud fra følgende betragtninger:
         
                     (1)
                  
                  
                     I overensstemmelse med Rådets afgørelse (EU) 2019/1332 (2) blev partnerskabsaftalen om bæredygtigt fiskeri mellem Den Europæiske Union og Republikken Gambia (»partnerskabsaftalen«) og protokollen om gennemførelse af partnerskabsaftalen (»protokollen«) undertegnet den 31. juli 2019 med forbehold af deres indgåelse på et senere tidspunkt.
                  
               
                     (2)
                  
                  
                     Partnerskabsaftalen ophæver aftalen mellem Det Europæiske Økonomiske Fællesskab og regeringen for Republikken Gambia om fiskeri ud for Gambia (3), som trådte i kraft den 2. juni 1987.
                  
               
                     (3)
                  
                  
                     Partnerskabsaftalen og protokollen dertil er blevet anvendt midlertidigt fra datoen for deres undertegnelse.
                  
               
                     (4)
                  
                  
                     Partnerskabsaftalen og protokollen bør godkendes.
                  
               
                     (5)
                  
                  
                     Det fastsættes i partnerskabsaftalens artikel 9, at Den Blandede Komité er ansvarlig for overvågning af aftalens gennemførelse. Den Blandede Komité har i henhold til nævnte artikel og protokollens artikel 5, 6 og 8 mulighed for at vedtage ændringer af protokollen. For at lette godkendelsen af sådanne ændringer bør Kommissionen på særlige materielle og processuelle betingelser bemyndiges til på Unionens vegne at godkende dem efter en forenklet procedure.
                  
               
                     (6)
                  
                  
                     Unionens holdning til ændringerne af protokollen bør fastlægges af Komitéen af Faste Repræsentanter for Medlemsstaternes Regeringer (Coreper). De foreslåede ændringer vil blive accepteret, medmindre et blokerende mindretal af medlemsstater i overensstemmelse med artikel 16, stk. 4, i traktaten om Den Europæiske Union (TEU) gør indsigelse i Coreper.
                  
               
                     (7)
                  
                  
                     Den holdning, som Unionen skal indtage i Den Blandede Komité til andre spørgsmål, bør fastlægges i overensstemmelse med traktaterne og gældende former for praksis —
                  
               VEDTAGET DENNE AFGØRELSE:
         
            Artikel 1
            Partnerskabsaftalen om bæredygtigt fiskeri mellem Den Europæiske Union og Republikken Gambia og protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Gambia godkendes herved på Unionens vegne (4).
         
         
            Artikel 2
            I overensstemmelse med proceduren fastlagt i bilaget til denne afgørelse bemyndiges Kommissionen til på Unionens vegne at godkende de ændringer af protokollen, som skal vedtages af Den Blandede Komité, der er nedsat ved partnerskabsaftalens artikel 9.
         
         
            Artikel 3
            Formanden for Rådet foranstalter på Unionens vegne den notifikation, der er omhandlet i aftalens artikel 18 og protokollens artikel 16.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 5. marts 2020.
            
               
                  På Rådets vegne
               
               
                  Formand
               
               T. ĆORIĆ
            
         
         
            (1)  Godkendelse af 18.12.2019 (endnu ikke offentliggjort i EUT).
         
            (2)  Rådets afgørelse (EU) 2019/1332 af 25. juni 2019 om undertegnelse på Den Europæiske Unions vegne og midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Gambia og den tilhørende gennemførelsesprotokol (EUT L 208 af 8.8.2019, s. 1).
         
            (3)  EFT L 146 af 6.6.1987, s. 3.
         
            (4)  Teksten til partnerskabsaftalen og protokollen er offentliggjort i EUT L 208 af 8.8.2019, s. 3 sammen med afgørelsen om undertegnelse.
      
      
         
            BILAG
            Procedure for godkendelse af ændringer af protokollen, der skal vedtages af Den Blandede Komité
            Hvis Den Blandede Komité skal vedtage ændringer af protokollen i overensstemmelse med protokollens artikel 5, 6 og 8, bemyndiges Kommissionen til på Unionens vegne og på følgende betingelser at godkende de foreslåede ændringer:
            
                        1)
                     
                     
                        Kommissionen sikrer, at godkendelsen på Unionens vegne
                        
                                    a)
                                 
                                 
                                    er i overensstemmelse med målene i den fælles fiskeripolitik
                                 
                              
                                    b)
                                 
                                 
                                    er forenelig med de relevante regler, der er vedtaget af regionale fiskeriforvaltningsorganisationer, og tager hensyn til fælles kyststatsforvaltning
                                 
                              
                                    c)
                                 
                                 
                                    tager hensyn til de seneste statistiske, biologiske og andre relevante oplysninger, der er fremsendt til Kommissionen.
                                 
                              
                  
                        2)
                     
                     
                        Inden Kommissionen godkender foreslåede ændringer på Unionens vegne, forelægger Kommissionen dem for Rådet i tilstrækkelig god tid.
                     
                  
                        3)
                     
                     
                        Overensstemmelsen af de foreslåede ændringer med de kriterier, der er fastsat i dette bilags punkt 1, vurderes af Coreper.
                     
                  
                        4)
                     
                     
                        Medmindre et antal medlemsstater svarende til et blokerende mindretal i Rådet i overensstemmelse med artikel 16, stk. 4, i TEU gør indsigelse mod de foreslåede ændringer, godkender Kommissionen dem på Unionens vegne. Hvis der findes et sådant blokerende mindretal, afviser Kommissionen de foreslåede ændringer på Unionens vegne.
                     
                  
                        5)
                     
                     
                        Hvis det på senere møder med Gambia, herunder på stedet, er umuligt at nå til enighed, henvises sagen igen til Rådet efter procedurerne i punkt 2-4, således at der i Unionens holdning kan tages hensyn til nye elementer.
                     
                  
                        6)
                     
                     
                        Kommissionen opfordres til i rette tid at træffe alle nødvendige foranstaltninger til opfølgning af Den Blandede Komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af ethvert forslag, der er nødvendigt for at gennemføre denne afgørelse.
                     
                  
                        7)
                     
                     
                        I andre spørgsmål, som ikke vedrører ændringer af protokollen i overensstemmelse med artikel 5, 6 og 8 deri, fastlægges den holdning, som Unionen skal indtage i Den Blandede Komité, i overensstemmelse med traktaterne og gældende former for praksis.